Панзоотия

Панзоотия (грекче pan – бардыгы, толугу менен жана zoon – жаныбар) – эпизоотиялык процесстин эң жогорку күч алышы. Жугуштуу ыландын көп малды жабыркатып, ылан өтө тез жана кеңири тарап, бир эле мезгилде бүткүл өлкөнү, бир нече өлкөнү же материкти камтыйт. Панзоотиялык ыландарга: шарп, куштардын сасык тумоосу кирет. Панзоотиялык ылаңдардын болушунун себептерине ылаң козгогучтарынын жаңы типтеринин, варианттарынын пайда болушу же чарбалык жана социалдыфк факторлор кирет.
Категория:Ветеринария
Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9